b'\n_START_ARTICLE_\nPozna\xc5\x84in linnoitus\n_START_PARAGRAPH_\nPozna\xc5\x84in linnoitus (saks. Festung Posen) on joukko puolalaisen Pozna\xc5\x84in kaupungin ymp\xc3\xa4rille rakennettuja linnoituksia. Ne rakennettiin 1800- ja 1900-luvuilla, kun kaupunki oli Preussin alaisuudessa. Linnoitusj\xc3\xa4rjestelm\xc3\xa4 on kolmanneksi suurin laatuaan Euroopassa._NEWLINE_Linnoitusty\xc3\xb6t aloitti kenraali Carl Wilhelm Georg von Grolman, koska preussilaiset pelk\xc3\xa4siv\xc3\xa4t Ven\xc3\xa4j\xc3\xa4n hy\xc3\xb6kk\xc3\xa4\xc3\xa4v\xc3\xa4n Varsovan suunnalta. Kaupunki sijaitsi strategisessa paikassa l\xc3\xa4hell\xc3\xa4 Preussin ja Ven\xc3\xa4j\xc3\xa4n rajaa. Sielt\xc3\xa4 on Berliiniin 270 km ja Varsovaan 300 km._NEWLINE_Linnoitusj\xc3\xa4rjestelm\xc3\xa4n keskeinen osa, Winiaryn linoitus, rakennettiin 1828 - 1842. Siell\xc3\xa4 pidettiin ensimm\xc3\xa4isen maailmansodan aikana sotavankeja. Toisessa maailmansodassa se oli saksalaisten vastarinnan keskus kunnes puna-armeija valtasi sen 23. helmikuuta 1945.'